
FØREND  HERRENS  KOMME 

af  Ældste  Joseph   Fielding  Smith. 


Endnu  gaar  den  gamle  Verden  rundt  i  sine  Foretagender 
og  giver  kun  lidet  Agt  paa  alt  det,  som  Herren  har  sagt 
og  alle  de  Tegn  og  Tilkendegivelser,  som  er  blevet  givet. 
Menneskene  forhærder  deres  Hjerter  og  siger:  „At  Kristus 
udsætter  sit  andet  Komme".  (Pagtens  Bog  45:26).  De  „æder 
og  drikker  og  tager  til  Ægte"  efter  Verdens  Vis  og  ikke 
efter  Guds,  uden  Tanke  for,  at  Ugudelighedens  Ende  er 
nær.  Fornøjelser  og  Verdens  Kærlighed  har  taget  Menne- 
skenes Hjerter  i  Besiddelse.  Der  findes  ingen  Tid  til  Guds- 
dyrkelse eller  til  at  give  Agt  paa  hans  Advarsler  for  saa- 
danne  Mennesker,  saa  de  vil  fortsætte,  til  Ødelæggelsens 
Dag  kommer  over  dem.  Ingensinde  i  Verdens  Historie  har 
det  været  mere  nødvendigt  for  Menneskene  at  omvende 
sig.  Vi  praler  af  vor  fremskredne  Civilisation,  af  den  store 
Kundskab  og  Visdom,  som  vi  er  i  Besiddelse  af;  men  Kær- 
ligheden til  Gud  har  vi  glemt.  Herren  sagde:  „Sandelig, 
sandelig  siger  jeg  dig:  Tiden  er  nær  for  Haanclen,  da  jeg 
skal  komme  i  en  Sky  med  Kraft  og  Herlighed,  og  det  skat 
blive  en  stor  Dag  paa  min  Tilkomme'ses  Tid,  for  alle  Na- 
tioner skal  skælve.  Men  før  den  store  Dag  kommer,  skal 
Solen  formørkes,  Maanen  forvandles  til  Blod,  Stjernerne 
skjule  deres  Lys,  nogle  skulde  falde  ned  og  store  Ødelæg- 
gelser venter  de  ugudelige".  (P.  B.  34:7-9;  Matt.  24.  Kap.) 

Hvis  Herrens  store  og  forfærdelige  Dag  var  nær  for 
Haanden,  da  Elias  gæstede  Profeten;  saa  er  vi  hundrede 
Aar  nærmere  i  Dag.  „Men  nej,  Elias,  du  tager  Fejl!  Et 
hundrede  Aar  er  gaaet;  men  staar  vi  ikke  bedre  i  Dag  end 
nogensinde  før?  Se  paa  vore  Opdagelser,  vore  Opfindelser, 
vor  Kundskab  og  Visdom!  Du  har  sikkert  taget  Fejl!"  saa- 
ledes  synes  mange  at  tænke  og  sige,  og  efter  deres  Hand- 
linger at  dømme  er  de  sikre  paa,  at  Verden  er  bestemt  til 
at  fortsætte  i  sin  nuværende  Tilstand  i  Millioner  af  Aar, 
før  Enden  vil  komme.  Tal  til  dem;  hør,  hvad  de  har  at 
sige  —  disse  Verdens  lærde  Mænd.  „Vi  har  haft  værre 
Tider",  siger  de „I  tager   Fejl,  hvis  I  tror,  at  vi  har 

det  mere  elendigt  nu,  end  Folk  har  haft  det  i  tidligere  Tider. 
Vi  har  ikke  flere  Jordskælv,  Jorden  har  altid  rystet;  men 
nu  har  vi  Hjælpemidler  til  at  indhente  Nyhederne,  som 
vore  Fædre  ikke  havde.  Dette  er  ikke  Tidernes  Tegn;  Tingene 
er  ikke  anderledes  end  før".  Og  saa  nægter  Folk  at  give 
Agt  paa  de  Advarsler,  som  Herren  saa  kærligt  giver  dem, 
og  saaledes  opfylder  de  Skriften.  Peter  sagde,  at  saadanne 
Ting  vilde  blive  udtalt,  og  han  advarede  Folket  med  disse 
Ord: 

»Jeg  vækker  med  Paamindelse  eders  rene  Sind  til  at  komme 
de  Ord  i  Hu,  som  forud  er  sagt  af  de  hellige  Profeter  og  eders 
Apostles  Befaling  fra  Herren  og  Frelseren,  idet  I  først  og  frem- 
mest mærker  eder  dette,  at  i  de  sidste  Dage  skal  der  komme  Spottere 
med  Spot,  som  vandre  efter  deres  egne  Begæringer  og  sige:  „Hvad  bliver 
der  af  Forjættelserne  om  hans  Tilkommelse?  Fra  den  Dag,  Fædrene  sov 
hen,,  forblive  jo  alle  Ting,  som  de  var,  lige  fra  Skabningens  Be- 
gyndelse«. Thi  med  Vilje  er  de  blinde  for  dette,  at  fra  fordums 
Tid  var  der  Himlen  og  en  Jord,  som  var  fremstaaet  af  Vand  og 
ved  Vand  i  Kraft  af  Guds  Ord,  hvorved  den  daværende  Verden 
gik  til  Grunde  i  en  Vandflod.  Men  de  nuværende  Himle  og  Jorden 
holdes  ved  det  samme  Ord  i  Forvaring  til  Ild,  idet  de  bevares  til 
de  ugudelige  Menneskers  Doms  og  Undergangs  Dag«.  —  II.  Pet. 
3:1-7. 

I  denne  Advarsel  henleder  Peter  Opmærksomheden  paa 
Verdens  Ødelæggelse  i  Syndfloden  og  siger,  at  ved  Kristi 
Komme,  som  Spottere  vil  udsætte  eller  fornægte  —  skal 
der  komme  en  anden  Rensning  af  Jorden;  men  denne  Gang 
ved  Ild.  Er  ikke  Tilstanden  blandt  Folket  i  Dag,  som  den 
var  paa  Noas  Tid?  Troede  og  omvendte  Folket  sig  den- 
gang? Kan  du,  med  nogen  faa  Undtagelser  nær,  i  Dag  faa 
Menneskene  til  at  tro,  at  der  er  Fare?  Tror  du  Herren, 
naar  han  for  et  hundrede  Aar  siden  sagde:  „For  jeg  anser 
ikke  Personer,  og  vil,  at  alle  Mennesker  skal  vide,  at  Dagen 
kommer  hastelig,  Timen  er  ikke  endnu;  men  er  nær  for 
Haanden,  da  Freden  skal  borttages  fra  Jorden,  og  Djæve- 
len skal  have  Magt  over  sit  eget  Herredømme".  (Pagtens 
Bog  1  :  36).  „Og  se,  jeg  kommer  snart  til  Doms  for  at 
overbevise  alle  om  deres  ugudelige  Handlinger,  som  de  har 
begaaet  imod  mig,  saasom  skrevet  er  om  mig  i  Bogens 
Indhold".  (Pagtens  Bog  99:5).  „Bered  eder,  bered  eder, 
for  det,  som  skal  komme,  for  Herren  er  nær.  Herrens  Vrede 

er  optændt,  hans  Sværd  er  drukkent  i  Himlen,  og  det  skal 
falde  paa  Jordens  Indvaanere".  (Pagtens  Bog  1:12-13). 
„Sandelig,  sandelig  siger  jeg  eder,  den  Slægt,  i  hvilken 
dette  skal  ske,  skal  ikke  forgaa,  før  alt  det,  jeg  har  talt  er 
blevet  opfyldt".  (Den  kostelige  Perle,  Joseph  Smiths  Skriv- 
elser 1  :  34). 

Skal  vi  slumre  i  Glemsel  eller  Ligegyldighed  overfor 
Herrens  Advarsler?  Jeg  siger  eder:  „Vaag  derfor,  for  I  ved 
ikke,  hvad  Dag  eders  Herre  kommer.  Men  det  skal  I  vide, 
at  dersom  Husbonden  vidste,  i  hvilken  Nattevagt  Tyven 
kom,  da  vilde  han  vaage  og  ikke  lade  nogen  bryde  ind  i 
sit  Hus.  Derfor  vær  ogsaa  1  rede,  for  Menneskesønnen 
kommer  i  den  Time,  I  ikke  tænker". 

(Vejen  til  Fuldkommenhed,  39.  Kapitel). 

Forsidebilledet. 

Præsident  Heber  J.  Grant,  Jesu  Kristi  Kirke  af  Sidste 
Dages  Helliges  elskede  Leder,  kan  den  22.  November  fejre 
sin  85-aarige  Fødselsdag.  „  Skandinaviens  Stjerne"  og  dens 
Læsere  i  Den  danske  Mission  vil  hermed  benvtte  Lejlig- 
heden til  at  sende  Præsident  Grant  vore  hjerteligste  Hil- 
sener og  Lykønskninger.  Præsident  Grant  blev  født  i  Salt 
Lake  City  den  22.  November  1856.  Hele  hans  Liv  har 
været  opfyldt  af  Kirkens  Årbeide.  25  Aar  gammel  blev 
han  Medlem  af  de  tolvs  Raad  og  ved  Præsident  Joseph 
F.  Smiths  Død  i  1918  blev  han  Kirkens  Leder. 


Søndagsskolesangbøger. 

Et  længe  følt  Savn  er  nu  afhjulpet!  Missionskontoret 
har  nu  atter  smukt  indbundne  Søndagsskolesangbøger  paa 
Lager,  der  kan  erholdes  formedelst  den  billige  Pris  af  75 
Øre  pr.  Stk. 

Samtidig  gør  vi  Søskende  og  Venner  opmærksom  paa, 
at  Kirkens  Bøger,  der  er  udmærket  anvendelig  som  Gaver,  for 
en  billig  Pris  kan  bestilles  gennem  Missionskontoret  og 
Grenskontorerne. 

Hilsen  fra  Søskende  i  Sjællands  og 
Lolland- Falslers  Provinsbyer, 


Mange  spørger,  hvorledes  opretholder  Kirken  Forbindelse 
med  Søskende  langt  fra  Hovedkontoret?  Gennem  Korres- 
pondance, gennem  „Stjernen",  ved  personlige  Besøg. 

„Stjernen"  betyder  meget  for  Søskende.  Den  er  det  offi- 
cielle Bindeled;  men  et  Blad  som  „Stræbende  Ungdom"  vil 
ogsaa  kunne  faa  stor  Betydning.  Søskende  spørger  ogsaa 
efter  det. 

Naar  man  besøger  Søskende,  som  jeg  har  gjort  i  dette 
Efteraar,  hører  man  stadigt:  „Kunde  vi  blot  komme  til 
Møderne,  som  I  kan  det  i  Byerne". 

Mon  vi  sætter  Pris  paa  vore  Møder,  som  vi  burde?  Alt 
for  mange  tomme  Pladser  vidner  om  det  modsalte. 

Er  der  Fremgang  i  Provinsen? 

Nej,  ikke  hvad  Medlemstallet  angaar.  Da  Krigen  berøvede 
Den  danske  Mission  dens  Missionærer,  stod  det  klart,  at 
nu  var  det  Hovedsagen  at  holde  sammen  paa  de  Med- 
lemmer, vi  allerede  havde.  Vi  har  fundet  en  Arbejdsmark, 
som  trænger  til  grundigt  at  bearbejdes,  den,  som  vore 
tabte  Medlemmer  udgør.  Her  har  vi  da  ogsaa  visse  Resul- 
tater, som  det  kun  har  været  muligt  at  naa  ved  Guds  Hjælp. 

Vi  kan  ikke  undvære  nogle  af  vore  Medlemmer,  og  vi 
vil  gøre  alt  for  at  hjælpe  dem  paa  alle  Maader.  Jesus  sagde 
til  sine  Disciple,  lige  førend  han  forlod  denne  Jord:,,  Vogt 
mine  Faar".  Sjæle  er  af  stort  Værd  for  Herren.  Der  er 
sagt,  at  vi  skal  fryde  os  med  hver  Sjæl,  som  vi  ved  Guds 
Hjælp,  faar  ind  i  hans  Rige.  Det  er  en  Inspiration  at  tale 
med  Søskende  i  Provinsen.  De  tvivler  ikke,  de  tror. 

Held  den  Mand  og  Kvinde,  der  imedens  Uvejret  raser, 
har  sit  Vidnesbyrd  og  sit  Medlemsskab  i  Behold.  De  er  at 
tegne  ved  de  fem  kloge  Jomfruer.  De  fleste  af  Søskende 
herude  kommer  kun  til  vore  Møder  med  lange  Mellemrum, 
og  dog  er  deres  Vidnesbyrd  stort  og  stærkt. 

At  Medlemmerne  af  Guds  Kirke  kan  leve  Evangeliet  i 
deres    Ensomhed,    viser   disse    Søskende.    I    Davids    første 

Salme  læser  vi:  „Salig  er  den  Mand,  som  ikke  vandrer  i 
de  ugudeliges  Raad,  ej  heller  staar  paa  Syndens  Vej,  ej 
heller  sidder  i  Spotterens  Sæde". 

Men  tilbage  til  Emnet:  „Hvorledes  staar  det  til  i  Pro- 
vinsen?" 

Midt  i  Sommerens  skønneste  Dage  besøgte  vi  Søskende 
i  Helsingør,  vi  holdt  Møder,  og  som  altid  havde  vi  en  yp- 
perlig Aand  til  Stede. 

Holbæk  har  vi  ikke  besøgt  i  Aar.  Vor  Søster  der  ligger 
for  nærværende  paa  Hospitalet;  men  har  det  dog  bedre. 

Efteraaret  spredte  sine  skønneste  Farver  over  Jorden,  da 
vi  en  Lørdag  Eftermiddag  rejste  til  Slagelse.  Her  fandt  vi 
Broder  Johannes  Fischer  paa  Sygehuset.  Han  var  dog  ved 
godt  Mod,  og  saa  Fremtiden  i  Møde  med  Fortrøstning. 
Lørdag  Aften  holdt  vi  et  lille  Møde  i  vor  kære  gamle  Broder 
Jacob  Jensens  Hjem,  som  af  hans  gode  Familie  var  stillet 
til  Raadighed.  Vi  nød  Nadveren,  hvilket  glædede  vor  95- 
aarige  Broder  meget.  Om  Søndagen  aflagde  vi  Besøg  hos 
Str.  Fischer  og  senere  hos  Str.  Ruth  Christiansen.  Om  Ef- 
termiddagen cyklede  vi  til  vore  Søskende  i  Flakkebjerg 
Alle  Steder  blev  vi  modtaget  paa  det  hjerteligste,  og  Tiden 
gik  livligt  om  det,  vi  elsker,  Evangeliet.  Paa  Udturen  be- 
søgte vi  Ruinerne  af  Antvorskov  Kloster,  hvor  Hans  Tavsen 
sad  som  Fange  i  to  Aar. 

Fjorten  Dage  senere,  Vejret  var  fremdeles  ypperligt,  star- 
tede vi,  Broder  Carlos  Andersen  og  jeg  paa  vor  store  Tur 
sydpaa.  Vort  første  Besøg  var  hos  Broder  Jørgen  Hylle- 
sted Jonassen.  Mange  vil  huske  ham  og  hans  ypperlige 
Sang  fra  vor  nylig  afholdte  Konference.  I  Køge  bor  ogsaa 
Str.  Lindgren,  en  Søster  til  Broder  Hyllested  Jonassen, 
med  sine  to  unge  Sønner. 

Vor  Tur  gik  nu  til  den  smukke  Præstø  By,  der  ligger 
saa  smukt  ved  Præstø  Bugt.  Her  traf  vi  Broder  Poul  E. 
Nielsen  og  Hustru  kendt  af  alle  Søskende  i  København  og 
Randers  Grene.  Ogsaa  her  drøftede  vi  evangeliske  Emner 
til  stor  Opbyggelse  for  os  alle.  Det  blev  arrangeret  saale- 
des,  at  vi  kunde  bo  hos  vore  Venner,  og  vi  følte  os  som 
hjemme.  Efter  en  hjertelig  Afsked  drog  vi  af  Sted  til  Stege 
paa  Møn.  Her  bor  vore  gode  Venner  Familien  Kaiser.  Hos 

dem  blev  vi  et  Par  Dage  og  nød  deres  store  Gæstfrihed. 
Det  faldt  sig  saaledes,  at  vi  kunde  forene  det  nyttige  med 
det  behagelige  og  cyklede  ud  til  Møns  Klint,  hvilken  vi 
besaa.  Man  havde  sagt  os,  at  den  var  storslaaet,  og  vi 
kan  bevidne,  at  man  ikke  har  sagt  for  meget.  Møn  er  Dan- 
marks Perle,  og  Klinten  simpelthen  storslaaet.  Alting  faar 
en  Ende,  og  vi  maatte  forlade  vore  Værtsfolk,  og  med  alle 
gode  Ønsker  drog  vi  videre  over  Byerne  Koster,  Kallehave 
til  Vordingborg.  Hvilket  Paradis  af  en  Landevej !  Æbletræer, 
med  modne  Frugter,  stod  langs  hele  Vejen.  Snart  stod  vi 
i  Valdemar  Atterdags  gamle  Kongestad.  I  sin  Tid  stod  her 
en  af  Danmarks  største  Kongeborge,  nu  er  kun  det  præg- 
tige Gaasetaarn  samt  nogle  forvitrede  Borgruiner  tilbage, 
Fra  Gaasetaarnet  har  man  en  pragtfuld  Udsigt  over  Sunde 
og  Bælter,  over  Øer  og  Skove.  Her  er  vi  paa  historisk  Grund. 
Desværre  bor  her  ingen  Søskende  mere.  Forhen  var  det 
anderledes.  Efter  et  kort  Ophold  cyklede  vi  over  Storstrøms- 
broen.  Den  er  3,3  km.  lang  og  ligger  30  Meter  over  Van- 
dets Overflade.  Der  er  kun  eet  Ord,  der  er  passende  her, 
nemlig  imponerende.  New  York  har  sine  Skyskrabere,  Dan- 
mark sine  Broer.  Fra  Storstrømsbroen  fører  der  en  mo- 
derne Bilvej  over  Guldborg  til  Sakskøbing.  Maglemer  hed- 
der en  lille  Landsby,  som  ligger  mellem  Sakskøbing  og 
Maribo.  Her  bor  Broder  Harder  Jensen  med  Hustru  og  to 
Børn.  Jeg  følte  som  vore  Missionærer  i  gamle  Dage  maa 
have  følt,  naar  de  traf  Søskende  paa  deres  Vej  —  Oase, 
Hvilested,  Hjem.  To  Dage  opholdt  vi  os  her  hos  disse 
brave  Mennesker. 

Vort  afsluttende  Besøg  paa  denne  Tur  gjaldt  Søster  Jenny 
Elfang  Jensen,  som  bor  i  Glumsø,  en  lille  Stationsby  mellem 
Næstved  og  Ringsted.  Hun  er  Datter  af  nu  afdøde  Str. 
Hansen  i  Esbjerg.  Som  sin  Moder  førend  hende  er  hun 
en  god  Sidste  Dages  Hellig.  Intet  kan  rokke  hende  i  sin 
Tro.  Det  var  en  Oplevelse  at  besøge  hende. 

En  af  de  første  Søndage  er  det  vor  Agt  at  besøge  en 
anden  af  Broder  Helgo  Jensens  Børn,  nemlig  Str.  Hilde- 
gard  Hansen,  gift  med  Victor  Hansen,  Ladby  pr.  Næstved. 
Vi  glæder  os  meget  til  at  gøre  disse  gode  Menneskers 
nærmere  Bekendtskab. 

Det  skulde  glæde  os,  hvis  der  er  Søskende,  der  kender 
Adresser  paa  Medlemmer,  som  ikke  er  i  Forbindelse  med 
Kirken. 

Det  er  ikke  lykkedes  os  at  besøge  vor  gamle  Søster 
Rømer  paa  Bornholm;  men  vore  Tanker  er  hos  hende,  og 
vi  beder  Gud  bevare  hende. 

Mit  samlede  Indtryk  af  Stillingen  i  Distriktet  er,  at  Gud 
bevarer  sit  Folk. 

Min  Tak  lyder  til  alle,  som  har  vist  os  Godhed  og  Op- 
mærksomhed. Maa  Gud  velsigne  os  alle,  saa  vi  kan  staa 
trofaste  i  den  Pagt,  vi  har  sluttet  med  ham. 

Enok  Andersen 

Distriktspræsident. 


Unge  Mormoner  i  Soldaterlejr. 


Ca.  IOOO  unge  Mænd,  der  tilhører  Mormonkirken,  er  sta- 
tioneret paa  tre  forskellige  Træningspladser  paa  Amerikas 
nordvestlige  Kyst.  Det  er  bemærkelsesværdigt,  hvilken  inte- 
resse Kirkens  Ledere  har  tor  disse  unge  Mænd.  Der  er  ansat 
flere  Mænd  til  at  varetage  Arbejdet  paa  det  religiøse  Om- 
raade  i  disse  Soldaterlejre.  Søndag  den  9.  Marts  blev  de 
første  to  Møder  afholdt  i  en  af  disse  Lejre,  hvor  Missions- 
præsident  Nicholas  G.  Smith  fra  de  nordvestlige  Staters  Mis- 
sion var  til  Stede.  Paa  Formiddagsmødet  var  119  til  Stede, 
og  om  Aftenen   164. 

Major  M.  M.  van  Patten  udtalte  blandt  andet  følgende  ; 
»Jeg  vil  hjælpe  jer  paa  alle  Maader,  jeg  kan,  saa  jeres  unge 
Mænd  kan  blive  bedre  Mormoner«.  Det  har  ogsaa  vakt  stor 
Opmærksomhed  blandt  Armeens  Officerer,  at  mange  unge 
Sidste  Dages  Hellige  kunde  bistaa  ved  disse  Møder.  En 
fremragende  Officer  udtalte,  at  der  ikke  fandtes  nogen  anden 
Kirke,  som  kunde  kalde  paa  dens  Medlemmer  og  faa  dem 
til  at  lede  en  Gudstjeneste,  hvor  de  kunde  udføre  Taler, 
Sang  og  Bøn.  Et  af  de  første  Møder,  der  blev  afholdt  i  Ka- 
lifornien  i  en  saadan  Soldaterlejr,  blev  ledet  af  unge  Sidste 
Dages  Hellige.  Der  vil  ogsaa  blive  afholdt  ugentlige  Ung- 
domsmøder  blandt  disse  Soldater  saavel  som  Søndagsmøder. 

(Taget  fra  „Lys  over  Norge",  Oktober  1941), 

En   mere  fuldkommen   Tro 

—  af  Dr.  Calvin  Smith.— 


»Korn  hid  til  mig  alle  I,  som  lider  Møje,  og  er  besværede, 
og  jeg  vil  give  eder  Hvile«,  sagde  vor  Herre  Jesus  Kristus.  Jesu 
Kristi  Evangelium,  den  kristne  Levestandard,  Erkendelsen  af 
de  kristne  Livsværdier  giver  alle,  der  modtager  det,  en  Føl- 
else af  Fred  og  Tryghed. 

Misundelse  over,  hvad  min  Næste  har,  Mistro  til  min  Næ- 
stes Motiver,  Frygt  for  at  blive  bedraget,  modarbejdede 
Ønsker  og  Ærgerrigheder,  Skuffelse  over,  hvad  Livet  bringer 
en,  er  i  høj  Grad  Holdninger,  der  skaber  Ulykke.  De  fleste 
af  vore  Bekymringer  skyldes  ikke,  hvorledes  Verden  er  imod 
os,  eller  hvordan  Verden  behandler  os;  men  hvorledes  vi 
tager  det  eller  reagerer  overfor  det. 

Kristus  har  fortalt  os,  at  Gud  er  en  kærlig  Fader,  at  Men- 
neskene er  Brødre,  at  Gud  er  god,  at  der  findes  noget  godt 
hos  den  ringeste  og  laveste  af  Guds  Skabninger.  »Hvorledes 
kan  et  Menneske  elske  Gud,  som  han  ikke  har  set,  hvis  han 
ikke  elsker  sin  Næste,  som  han  har  set?«  De  kristne  Livs- 
idealer  skulde  være  som  den  gode  Samaritans,  der  kommer 
den  overfaldne  til  Hjælp  og  som  den  gode  Hyrdes,  der  gaar 
ud  i  Nattens  Mulm  og  Mørke  for  at  søge  efter  og  hjælpe 
det  vildfarne  Faar.  De  skulde  indbefatte  Tillid,  Venlighed  og 
Opofrelse.  De  skulde  faa  os  til  at  søge  efter  det  gode  hos 
vore  Medmennesker. 

Kristi  Fordømmelse  gælder  ikke  den  bodfærdige  Synder, 
den  ydmyge,  ærlige  og  gudfrygtige;  men  den  pralende,  for- 
fængelige, stolte  og   misundelige;   den   forsætlige  onde. 

Hvis  vi  ønsker  Sjælefred,  hvis  vi  vil  nyde  Livet  i  dets 
Fylde,  maa  vi  fatte  Tro  paa  en  Magt,  som  inspirerer  os  til 
Retfærdighed,  som  belønner  et  retfærdigt  Levned  og  ret- 
færdige  Holdninger,   og   vi   maa   leve   et   sandt   kristent   Liv. 

Hvis  vi  har  Tro  paa  Guds  Godhed,  hvis  vi  kan  modtage 
vort  Lod  med  Ydmyghed  og  Taknemlighed,  hvis  vi  op- 
rigtigt vil  søge  efter  Retfærdighed,  hvis  vi  kan  gengælde 
ondt    med   godt,   hvis    vi   kan  se   det   gode   i   vore  Medmenne- 

sker,  hvor  meget  lettere  og  lykkeligere  vilde  vort  Lod  i  Livet 
da  ikke  blive  ? 

Hvis  vi  kan  give  Afkald  paa  overdreven  Fornøjelse,  hvis 
vi  kan  finde  de  disciplinerende  Værdier  af  Sorg,  Modgang 
og  Savn,  hvis  vi  kan  finde  Glæde  i  at  gøre  godt,  i  Opofrelse, 
saa  vilde  Livet  blive  rigere  og  lykkeligere  for  os  selv  og  andre. 

Tilfredsstillelse  af  Lyster  er  et  falskt  Ideal.  Den,  der  stræber 
efter  Fornøjelse,  stræber  efter  et  Fantasibillede.  Han  griber 
Fornøjelsen;  bliver  mættet  af  den;  men  Appetiten  bliver 
skærpet,  og  der  kræves  mere  for  at  tilfredsstille  den,  indtil 
den  til  sidst  ikke  kan  mættes,  og  vil  resultere  i  Ulykke  og 
Skuffelse.  Betragt  f.  Eks.  Drankerens  Skridt  mod  Fornedrelse. 

Sindet,  Følelserne,  Begærene  former  en  Treklang  i  Men- 
neskets Liv.  Hvis  vore  Begær  er  det  dominerende  i  vort 
Liv,  nyder  vi  ikke  Livet  i  dets  Fylde;  men  er  en  Slave  af 
dem. 

Hvis  et  Menneske  ikke  kan  tilfredsstille  sine  Begær,  er  det 
ulykkeligt.  Hvis  Følelser  som  Frygt,  Jalousi,  Misundelse  og 
Vrede  er  de  dominerende  og  styrende,  indeholder  Livet  ingen 
virkelig  Rigdom  og  Glæde. 

Hvorledes  kan  vi  leve  som  Faar  iblandt  Ulve,  som  kristne 
iblandt  Barbarer?  De  første  kristne  har  vist  os  dette.  De  var 
i  Besiddelse  af  Ydmyghed  og  Kærlighed.  De  led  Martyrdøden 
for  deres  Idealer.  Til  Trods  for  umenneskelige  Forfølgelser 
mod  Kristendommens  Tilhængere  udbredtes  den  hurtigt  og 
voksede  sig  mægtig  og  indflydelsesrig.  Men  da  mistede  den 
sin  egentlige  Sjæl  —  nemlig  dens  Lære  om,  at  det  gode  ikke 
vinder  Sejr  ved  Sværd  og  Magt,  men  ved  Opofrelse  for  Ret- 
færdighedens Sag,  ved  at  gengælde  ondt  med   godt. 

Den  kristnes  Modighed  overfor  Forfølgelse,  skyldtes  hans 
Tro  og  Villighed  til  at  adlyde  Jesu  Kristi  Evangelium.  Han 
var  sikker  paa  sin  Frelse;  han  kunde  ligesom  Paulus  finde 
Glæde  i  Forfølgelse. 

En  mere  fuldkommen  Tro  paa  en  retfærdig,  kærlig  og 
faderlig  Gud,  en  mere  fuldkommen  Tro  paa  Sandhedens  og 
Retfærdighedens  endelige  Sejr;  en  mere  fuldkommen  Tro 
paa  Værdien  af  hver  Menneskesjæl,  Villighed  til  at  under- 
kaste   sig    den    uundgaaelige  Modgang,   man  bliver  udsat  for 

paa  Grund  af  sin  Tro,  og  større  Næstekærlighed  vilde  bringe 
Sjælefred,   Lykke  og  Tryghed. 

Saaledes  er  Mesterens  Lærdomme.  Det  sande  Kristi  Evan- 
gelium sætter  dets  Efterfølgere  i  Stand  til  bedre  at  kunne 
leve  i  Overensstemmelse  med  disse  Lærdomme  og  saaledes 
faa  Del  i  de  medfølgende  Velsignelser.  Hans  Evangelium  er 
igen  blevet  aabenbaret  i  dets  Fylde  gennem  Profeten  Joseph 
Smith.  Næsten  en  Million  Mennesker,  boende  i  alle  Dele  af 
Verden,  bærer  Vidnesbyrd  herom  og  om  det  gengivne  Evan- 
geliums Guddommelighed. 


Efteraarskonferencer. 


København.  Fredag  d.  12.  September  indledtes  Konferencen 
med  en  Koncert,  hvis  Lige  man  skal  mange  Aar  tilbage  i 
Tiden  for  at  finde.  Det  blev  en  saa  straalende  Oplevelse,  at 
man  glædede  sig  over  de  mange  fremmede  Ansigter,  man 
saa  i  Salen.  De,  som  den  Aften  for  første  Gang  var  i  vor 
Kirke,   maa   have   faaet  et   godt   Indtryk  af  Jesu  Kristi  Kirke. 

Koret  under  Broder  Christian  Rasmussens  Ledelse  havde 
faaet  en  Række  ikke  helt  almindelige  og  ikke  helt  lette  Op- 
gaver at  løse.  Men  det  klarede  sig  frelst  gennem  alle  Skær 
og  sang  vidunderligt.  Af  Programmet  bør  særlig  nævnes  J. 
Dahlefs:  »Og  jeg  saa  en  ny  Himmel«  for  Kor,  Solo  og  Duet. 

Aftenens  Solist,  Bassangeren  Broder  Hyllested  Jonassen, 
betog  alle  Tilhørerne  med  sin  stærke  Røst  som  han  forstaar 
at  benytte  med  en  Følelse,  der  kan  faa  Taarerne  frem  selv 
hos  stærke  Mænd.  Det  beviste  han  under  Sangen:  »Den 
ukendte  Grav«. 

Dirigenten  viste  paa  Violinen  sammen  med  Korets  Organist 
Broder  Niels  Henriksen  ved  Flyglet,  at  han  ikke  blot  evner 
at  faa  Musikglæden  frem  hos  andre;  men  ogsaa,  at  han  selv 
er  habil   Musiker. 

Søndag  Formiddag  samledes  Præstedømmet  til  Møde,  hvori 
28   Brødre   deltog. 

Kl.  10  og  Kl.  19  afholdtes  offentlig  Gudstjeneste,  hvortil 
der  var  stort  Besøg  af  saavel  fremmede  som  Medlemmer.  De 
bedst  mulige  Talere  fremlagde  Mormonismens  Budskab  til 
Verden,  og  mange  gode  og  stærke  Vidnesbyrd  blev  baaret. 
Især  glædedes  man  over  Talerne,  der  blev  holdt  af  tilrejsende, 
nemlig  Distriktspræsidenten  fra  Esbjerg  og  Aarhus  samt  Str. 
Selma  Olsen,  hvis  Mand  Broder  Peter  Olsen  medvirkede  som 
Solist  og  Akkompagnatør  ved  Flyglet. 

Alt  i  alt  en  fin  Konference,  som  lover  godt  for  Frem- 
tiden. JWS. 

Aarhus:  Aarhus  Distriktskonference  begyndte  Fredag  Aften 
d.  3.  Oktober  med  en  udmærket  Koncert,  af  Koret,  der 
blev  dirigeret  af  Broder  Peter  Olsen.  Til  Stede   100 

Søndag  Morgen  Kl.  9  blev  der  afholdt  Præstedømsmøde, 
ved  hvilket  Guds  Aand  var  til  Stede  i  rigt  Maal,  og  som 
derfor  blev  en  god  Indledning  til  Søndagens  Møder.  Der  var 
24  Brødre  til  Stede. 

Søndagsskolens  Børn  udførte  et  godt  Program  ved  det 
derpaa  følgende  Formiddagsmøde.  Derefter  holdt  Grensfor- 
standerne  fra  Randers,  Silkeborg  og  Herning  samt  Missions- 
præsidenten  alle  særdeles  opbyggende  og  inspirerende  Taler. 

Det  store  Møde  var  fastlagt  til  Kl.  15  grundet  paa,  at  de 
tilrejsende  Søskende  kunde  faa  dette  med,  og  dog  naa  deres 
Hjem  med  de  tidligt  afgaaende  Tog.  Ved  dette  Møde  talte 
Distriktspræsident  Thorvald  ]ensen,  Broder  Valdemar  Ger- 
lach fra  Aalborg  og  Missionspræsident  Orson  B    West. 

Der  var  en  god  Tilslutning  til  Konferencen  fra  alle  Di- 
striktets Grene  samt  af  vore  Søskende,  der  bor  i  de  smaa 
Byer.  En  vidunderlig  Aand  gjorde  sig  gældende  i  alle  Kon- 
ferencemøderne. T.  J.  J. 

